### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 16. december 2020 har vedtaget Magistratens foranstående indstilling af 7. december 2020.

Kirstine Schultz kunne ikke tiltræde indstillingen.

I budgetforliget for 2021 blev der afsat 5 mio. kr. til musikkens år 2022 (Music City Aarhus 2022). Det foreslås, at opgaven med at realisere Music City Aarhus 2022 overdrages til PROMUS (Produktionscenteret for Rytmisk Musik i [adresse]).

### Resumé

I forbindelse med Budget 2021 blev der afsat 5 mio. kr. til Music City Aarhus 2022, som skal bidrage til at genstarte kulturlivet og løfte hele byen efter Covid-19. Der har været flere overvejelser om, hvordan beslutningen mest hensigtsmæssigt og hurtigt kan føres ud i livet. Det har bl.a. være drøftet i Erhvervs- og Kulturforum [adresse], i bestyrelsen for Music City Aarhus og med PROMUS. Herfra er opfordringen, at opgaven placeres hos PROMUS. Det indebærer, at PROMUS varetager sekretariatsfunktionen for Music City Aarhus 2022 og dermed bliver økonomisk og administrativ ansvarlig for gennemførelsen af musikåret. Kultur og Borgerservice laver en aftale med PROMUS om betingelserne for udbetaling af det kommunale tilskud til gennemførelse af initiativet.

### Indstilling

At 1) PROMUS bliver økonomisk og administrativt ansvarlig for Music City Aarhus 2022.

At 2) [adresse] yder et samlet tilskud på 5 mio. kr. til PROMUS til gennemførelse af Music City Aarhus 2022. Ambitionen er en samlet projektøkonomi på op mod 50 mio. kr.

At 3) Kultur og Borgerservice bemyndiges til at indgå aftale med PROMUS om betingelser for udbetaling af tilskud.

### Sagens forløb

02-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-12-2020 Magistraten
Fremsendes til [adresse] med bemærkning, at Magistraten i mødet den 7. december 2020 anbefaler, at byrådet tiltræder Magistratsafdelingen for Kultur og Borgerservices indstilling af 27. november 2020.
 16-12-2020 Aarhus Byråd

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 16. december 2020 har vedtaget Magistratens foranstående indstilling af 7. december 2020.

Kirstine Schultz kunne ikke tiltræde indstillingen.